CELEX: 62014TN0360
Language: sk
Date: 2014-05-21 00:00:00
Title: Vec T-360/14: Žaloba podaná 21. mája 2014 – Švyturys-Utenos Alus/ÚHVT – Nordbrand Nordhausen (KISS)

4.8.2014   
            
            
               SK
            
            
               Úradný vestník Európskej únie
            
            
               C 253/45
            
         Žaloba podaná 21. mája 2014 – Švyturys-Utenos Alus/ÚHVT – Nordbrand Nordhausen (KISS)
   (Vec T-360/14)
   2014/C 253/60
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Švyturys-Utenos Alus UAB (Utena, Litva) (v zastúpení: R. Žabolienė a I. Lukauskienė, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Nordbrand Nordhausen GmbH (Nordhausen, Nemecko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) zo 17. marca 2014 vo veci R 1302/2013-4 a
            
         
               —
            
            
               zaviazal žalovaného na náhradu trov konania.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: slovná ochranná známka KISS pre tovary zaradené do triedy 33 – prihláška ochrannej známky Spoločenstva č. 1 0 6 20  565.
   
      Majiteľ ochrannej známky alebo označenia namietaných v námietkovom konaní: Nordbrand Nordhausen GmbH.
   
      Namietaná ochranná známka alebo označenie: slovná ochranná známka CRISS pre tovary zaradené do triedy 33.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zrušenie rozhodnutia námietkového oddelenia a zamietnutie prihlášky ochrannej známky Spoločenstva.
   
      Dôvody žaloby:
   
   
               —
            
            
               porušenie pravidla 20 ods. 7 písm. c) v spojení s pravidlom 50 ods. 1 nariadenia č. 2868/95 v spojení s článkom 55 ods. 1 nariadenia č. 207/2009,
            
         
               —
            
            
               porušenie článku 8 ods. 1 písm. b) nariadenia č. 207/2009.